Petition to a Praeses
Material: papyrus
Place: Oxyrhynchites
Categories: Eingabe
NN an einen Praeses
er als Stellvertreter eines Philoxenos in der Liturgie des Riparius wird von diesem nicht mit den nötigen und vereinbarten Hilfsmitteln versehen
παρὰ Φλ. 
ἡ τῆς ὑμετέρας δικαιοκρισ[ί]ας καθαρότης πάντως κἀμὲ ἐλεήσει τὸν γεγηρακότα καὶ ἀσυνθηκεὶ διαπεπονθότα καὶ χλεύην παρὰ Φιλοξένου τοῦ καθοσιωμένου μαγιστριανοῦ. 
οὗτος γὰρ λόγον ἐνωμότως μοι δεδωκὼς καὶ ἐπαγ[γειλ]άμενος ὡς πάντως ὅσαπερ ἐπιζητεῖται εἰς τὴν τοῦ ῥιπαρίου λειτουργείαν ἐκτὸς πάσης ὑπομνήσεως πληρώσει, 
παρέχων μοι καὶ πρὸς βοήθειαν οἰκέτας τε καὶ συμμάχους καὶ [ἄ]λλους τοὺς ὀφείλοντας τὴν παραφυλακὴν τῆς πόλεως ποιεῖσθαι, οὐ μόνον δὲ τοῦτο, ἀλλʼ εἰ καὶ συμβῇ ἀτόπημά τι γενέσθαι 
αὐτὸν τὸ ἀζήμιον πληροιν τοῖ[ς] τὴν βλάβην ὑπομένουσιν, ἀλλὰ καὶ τὰ ἄλλα πάντα τὰ συντίνοντα εἰς τὴν λειτουργείαν ταύτην ἀποκαθιστᾶν· τούτων δὲ ὅλων ἐκτὸς γεγένηται 
καὶ παρορῶν με τὸν ἄθλιον καθʼ ἑκάστην ἡμέραν μετεωριζ[ό]μενον σχοινίοις καὶ πληγαῖς κατακοπτόμενον κατὰ τὸ σῶμα, μὴ κεκτημένον μὴ ἀδελφὸν μὴ συνγενῆ μὴ 
υἱὸν δυνάμενον ἅμα μοι συνπαθῖν, ὡς λοιπὸν εἰς αὐτὸ τὸ τῆς σωτηρίας πνεῦμα δυστυχῖν με. ὅθεν τὰς ἱκεσίας προσφέρω τῇ ὑμετέρᾳ ἐξουσίᾳ ὥστε ἐμὲ μὲν ἐλευθερωθῆναι 
τᾶς τοιαύτας λειτουργεί[α]ς, [τὸν] δὲ [πρω]τότυπον καταναγκάζεσθαι ἢ διʼ ἑαυτοῦ ἢ διὰ οἱουδήποτε προσώπου τὴν τοιαύτην λειτουργίαν ἐξανύσαι, ἐμοῦ ἀποταξαμένου καὶ μὴ 
δυναμένου [μηδαμῶς ὑπομένειν τ]ὴν τοιαύτην ἀπαρέτητον καὶ φορτικωτάτην λειτουργίαν, ἵνα κἀγὼ τούτου τυχὼν εὐχαριστήσω ταῖς ἀκλεινεις ἀκοαῖς τῆς ὑμετέρας 
ἐξουσίας, μεγαλο[πρεπέστατε ἡμῶν ἡγ]εμὼν κύριε.